Diari Oficial de la Generalitat Valenciana


Sumari del DOGV 8674, del 11-11-2019 (2019/10958)

RESOLUCIÓ de 6 de novembre de 2019, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 15 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10541


Data del document
:   06-11-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 6 de novembre de 2019, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 15 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. [2019/10662]  
  
Antecedents de fet  
  
1. En data 23 d'abril de 2019, va ser publicada en el Diari Oficial de la Generalitat Valenciana (DOGV 8533) la Resolució de 15 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.  
2. A aquesta convocatòria s'han presentat un total de vint-i-huit sol·licituds, de les quals quatre han sigut excloses.  
3. Tenint en compte l'informe de l'òrgan instructor, de data 28 d'octubre de 2019, es desprén de la informació que consta en el seu poder que les entitats sol·licitants compleixen tots els requisits necessaris per a accedir a les subvencions, d'acord amb el que s'estableix en l'article 164.f, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. La comissió de valoració, segons el que s'estableix en l'article 37.8 de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament, en la reunió de data 29 d'octubre de 2019 ha emés un informe en el qual es concreta el resultat de l'avaluació de les sol·licituds, d'acord amb el mencionat article 164.f, i sobre la base d'això ha formulat la corresponent proposta motivada de resolució definitiva de la convocatòria de subvencions.  
5. En la reunió del 29 d'octubre la comissió de valoració ha expressat:  
1) Pel que respecta als projectes d'actuacions generals en matèria d'acció humanitària, i tenint en compte les disponibilitats pressupostàries de les línies S8303000, S8302000 i S5005000, en realitzar-se la distribució de la quantia destinada per modalitats, i d'acord amb el que estableix l'apartat 1.c de l'article 38 de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament, no és possible finançar el total de projectes presentats que estan per damunt de la puntuació mínima de 60 punts, i per això cal distribuir els fons. Per això, aquesta comissió determina que la puntuació mínima per a obtindre subvencions pel total del pressupost validat en aquesta convocatòria és de 84 punts. Atés que hi ha tres entitats que han obtingut aquesta puntuació i que només hi ha disponibilitat pressupostària per a finançar completament el projecte de dos d'elles, ha d'aplicar-s'hi el contingut de l'apartat 4 del resolc tretzé de la convocatòria, relatiu al desempat, que determina que es considerarà en primer lloc la sol·licitud que haja obtingut més puntuació en el bloc I, Criteris relacionats amb l'enfocament tècnic del projecte, és a dir criteris relacionats amb la valoració de la qualitat del projecte, que en l'annex I està definit amb la lletra A; si persisteix l'empat, la sol·licitud que haja obtingut més puntuació en el bloc II, Criteris relacionats amb la capacitat de gestió de l'entitat sol·licitant, i si persisteix l'empat, la sol·licitud que s'haja presentat en primer lloc, tenint en compte el dia i hora d'entrada en el registre telemàtic.  
  
De la qual cosa queda la següent valoració:  
  
Així mateix, i atés que hi ha un romanent de fons que pot ser considerat suficient per a finançar un projecte aquesta modalitat, es proposa provisionalment finançar parcialment la sol·licitud SOLHUM/2019/0006, amb un import de 64.844,44 euros fins a exhaurir els fons del capítol IV, i de 36.672,95 euros en el capítol VII.  
2) Pel que respecta als projectes específics d'actuacions específiques per a la prevenció i mitigació de la violència de gènere i sexual contra dones i població infantil al Sahel, només hi ha una sol·licitud d'aquesta modalitat que supera la puntuació mínima. Per això, i tenint en compte les disponibilitats pressupostàries de la línia S8325000, existeix un romanent de 402.710,52 euros, que d'acord amb el que estableix l'apartat 3 del resolc tretzé de la convocatòria, no es podrà reassignar a les sol·licituds pendents de finançar de l'altra modalitat.  
  
En les al·legacions presentades per les entitats de les sol·licituds SOLHUM/2019/0026 i SOLHUM/2019/0011, aquestes entitats sol·liciten la inclusió en aquesta modalitat, atés que compleixen les condicions per a ser finançades per aquesta, i no han obtingut finançament per l'altra modalitat. Aquesta comissió, atés que hi ha romanent disponible en aquesta modalitat, que aquestes entitats són les úniques que compleixen les condicions d'activitat i geogràfiques d'accés a aquesta, i que han obtingut la puntuació mínima, i que en el formulari de sol·licitud no s'establia marcar de cap manera l'opció per una de les modalitats preferentment, acorda concedir subvenció als dos projectes per l'import màxim per projecte que estableix la modalitat, que és de 150.000 euros per a finançar despeses corrents.  
  
Fonaments de dret  
  
I. Pel que fa a la competència per a resoldre aquest procediment, es tenen en compte les atribucions contemplades en l'article 160.4.c, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es preveu en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
II. Així mateix, en la tramitació d'aquest procediment s'ha tingut present el que s'estableix en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament, la Llei 38/2003, de 17 de novembre, general de subvencions, i el seu reglament de desplegament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que quant a l'entrada en vigor i al règim transitori per a l'aplicació, cal tindre en compte el que assenyala la seua disposició transitòria huitena.  
En virtut d'això, de l'informe de l'òrgan instructor i de l'acta de la comissió de valoració, que ha adoptat en la seua sessió de 29 d'octubre de 2019, resolc:  
  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que hi apareix especificat, dins del crèdit disponible en les aplicacions pressupostàries i línies que s'especifiquen a continuació:  
- Línia S8303000, «Subvencions destinades a finançar projectes de desastres, conflictes humans i promoció i defensa dels drets humans», dotada amb un import de 2.200.000 euros, en el capítol IV, per al finançament de despeses corrents, en l'aplicació pressupostària 56.09.24.60275.5.  
- Línia S8302000, «Subvencions indemnització a la Generalitat per a la restitució de fons públics indegudament disposats», dotada amb un import de 77.860,00 euros, en el capítol IV, per al finançament de despeses corrents, en l'aplicació pressupostària 52.83.13.68481.6.  
  
- Línia de subvenció S5005000 «Subvencions a ONGD per a acció humanitària», dotada amb un import de 700.000 euros, en el capítol VII, per al finançament de despeses de capital, en l'aplicació pressupostària 99.67.29.84068.7.  
- Línia de subvenció S8325000 «Prevenció i mitigació de violència sexual i de gènere en dones i població infantil en el Sahel», dotada amb un import de 500.000 euros, en el capítol VII, per al finançament de despeses de capital, en l'aplicació pressupostària 81.29.44.41501.8.  
  
Les entitats beneficiàries hauran de presentar el model d'acceptació normalitzat en el termini de deu dies hàbils a comptar des del següent de la publicació d'aquesta resolució de concessió, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la url http://www.gva.es/es/inicio/procedimientos'id\_proc=18381&version=amp. L'incompliment de la comunicació d'acceptació, en aquest termini determinarà l'exclusió de la convocatòria.  
Sense perjudici del que s'assenyala en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, de forma telemàtica en el tràmit esmentat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents. La renúncia a la subvenció determinarà l'exclusió de la convocatòria.  
  
Segon  
Denegar les subvencions sol·licitades a les entitats i projectes mencionats en l'annex II de la present resolució, pels motius que s'especifiquen en aquest.  
  
Tercer  
Excloure'n les subvencions sol·licitades per a les entitats i projectes esmentats en l'annex III de la present resolució pels motius que s'hi especifiquen.  
  
Quart  
Comunicar a les entitats beneficiàries el pressupost validat d'execució del projecte l'execució del qual ha d'adequar-se a aquest. Les entitats beneficiàries que s'indiquen a continuació hauran de presentar la reformulació del projecte en els termes que s'haja comunicat per la Direcció General de Cooperació Internacional al Desenvolupament, en el termini de deu dies hàbils a comptar des del següent de la publicació d'aquesta resolució de concessió, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la url http://www.gva.es/es/inicio/procedimientos'id\_proc=18159&version=amp:  
SOLHUM/2019/0006  
SOLHUM/2019/0011  
SOLHUM/2019/0015  
SOLHUM/2019/0026  
L'incompliment de la comunicació de reformulació en aquest termini determinarà l'exclusió de la convocatòria.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant aquest mateix òrgan, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la url http://www.gva.es/es/inicio/procedimientos'id\_proc=18098&version=amp, o bé, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es preveu en els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es realitze qualsevol altra via que es considere oportuna.  
  
València, 6 de novembre de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.